Marcus Geganius M.f. Macerinus

Marcus Geganius M.f. Macerinus (quando natus, quando mortuus sit, nescimus) senator Romanus patricio ex ordine ac vir publicus quinti saeculi a.C.n. fuit.

 Familia 
Pater eius verisimile Titus Geganius Macerinus anno 492 a.C.n., frater Proculus Geganius Macerinus anno 440 consul rei publicae Romanae fuit.

 Cursus honorum 
Ipse Marcus ter consul fuit: Primo anno 447 una cum Gaio Iulio Iullo electus est. Eo anno consules milites conscripserunt contra Volscos et Aequos, ut controversias minuerent domi cum plebe. Tamen certatum non estTitus Livius, ab urbe condita, III 65,5-11. 

Anno 443 iterum consulatum gessit, nunc cum Tito Quinctio Capitolino Barbato. Geganius Volscos vicit et ex eis triumphavitop. cit. IV 9.

Anno 437 consul III erat cum Lucio Sergio L.f. Fidenate collega. Eo anno Fidenae oppidum ad Veientes hostes transiit. Consules hostes vicerunt, sed multi milites Romani necati sunt. Itaque Mamercus Aemilius Mamercinus dictator nominatus estop. cit. IV 17.

Anno 435 denique censor creatus est una cum Gaio Furio Pacilo Fusoop. cit. IV 24.

Anno 431 Geganius legatus Aulum Postumium Tubertum dictatorem sequebatur in expeditionem contra Aequos et Volscos.

 Notae 

Categoria:Nati saeculo 5 a.C.n.
Categoria:Senatores
Categoria:Censores
Categoria:Gens Gegania
Categoria:Mortui saeculo 5 a.C.n.